DAVId
చాంపియన్‌ ట్రోఫీలో ఇదే జోరు కొనసాగిస్తా
న్యూఢిల్లీ: జూన్‌లో ప్రారంభం కానున్న చాంపియన్స్‌ ట్రోఫీలోనూ ఇదే జోరును కొనసాగిస్తామని సన్‌ రైజర్స్‌ హైదరాబాద్‌ కెప్టెన్‌ డేవిడ్‌ వార్నర్‌ పేర్కొన్నాడు.ఐపిఎల్‌ పదవ సీజన్‌లో డేవిడ్‌ వార్నర్‌్‌ అద్భుతమైన ఫామ్‌లో ఉన్న సంగతి తెలిసిందే.గత నాలుగు నెలల నుంచి మంచి ఫామ్‌లో ఉన్నానని వెల్లడించిన వార్నర్‌ చాంపియన్స్‌ ట్రోఫీలో కూడా సత్తా చాటుతానని నమ్మకం ఉందన్నాడు. నేను అను కుంటున్నా, నేను అత్యుత్తమ ప్రదర్శన చేస్తా. గత నాలుగు నెలలుగా మంచి ఫామ్‌లో ఉన్నా ఇదే జోరును కొనసాగించాలని అనుకుంటున్నా. నా కోసం కాకపోయినా దేశం కోసమైనా ఇదే జోరును కొనసాగిస్తాఅని వార్నర్‌ హైదరాబాద్‌లో వెల్లడించాడు.ప్రపంచంలోని ఎనిమిది అత్యు త్తమ జట్లు పాల్గొనే చాంపియన్స్‌ ట్రోఫీలో ప్రతి ఆటగాడు తన సత్తా ప్రదర్శించాలనుకుంటాడు. నేను కూడా అదే జోరును అక్కడా కొనసాగిస్తా. చాంపియన్స్‌గా నిలవాలంటే ప్రతి మ్యాచ్‌ను గెలవాల్సిందే.స్మిత్‌ సారథ్యంలోని మా జట్టు పటిష్టంగా ఉంది.ఆత్మ విశ్వాసంతో మేం టోర్నీని ప్రారంభిస్తాం అని పేర్కొన్నాడు. ఇక ఐపిఎల్‌లో డేవిడ్‌ వార్నర్‌ సన్‌ రైజర్స్‌ కెప్టెన్‌గా ఉన్నాడు. పదవ సీజన్‌లో లీగ్‌ మ్యాచ్‌లు ముగిసే సరికి తమ జట్టు తొలి రెండు స్థానాల్లో నిలవడమే ముందున్న టార్గెట్‌ అని వార్నర్‌ వివరించాడు. ప్రస్తుత సీజన్‌లో ఇప్పటి వరకు పదకొండు మ్యాచ్‌లు ఆడిన సన్‌రైజర్స్‌ 6మ్యాచ్‌ల్లో విజయం సాధించి, నాలుగింట పరాజయం చెందింది.దీంతో ప్రస్తుతం పాయింట్ల పట్టికలో నాలుగవ స్థానంలో కొన సాగుతుంది.